**Izrada plana kontrole pristupa stranih državljana**[[1]](#endnote-1)

Jedan od najvećih rizika nenamjernih kršenja zakona i propisa o strateškoj kontroli trgovine javlja se tijekom neformalnih tehničkih razmjena sa zaposlenicima stranim državljanima, podizvođačima, posjetiteljima ili kupcima putem telefona, faksa, elektroničke pošte ili osobno.

Planom kontrole pristupa (ACP) utvrđuju se sve mjere i postupci koji su primijenjeni u kontroli pristupa stranih državljana kontroliranoj tehnologiji te prikazuje potpuna usklađenost poduzeća s "procijenjenim" kontrolama izvoza i namjera zaštite strateške tehnologije.

Plan kontrole pristupa nije univerzalan i svako poduzeće mora procijeniti svoje posebne okolnosti i poduzeti odgovarajuće korake za kontrolu pristupa kontroliranoj tehnologiji na temelju faktora kao što su fizički izgled zgrade poduzeća, lokacija kontrolirane tehnologije unutar zgrade, podrijetlo zaposlenika koji rade u toj zgradi te učestalost posjeta i državljanstvo stranih posjetitelja.

**Osnova plana kontrole pristupa (ACP) vašeg poduzeća je "Informativni obrazac o kontroli pristupa".** (Napomena: Dodatak 4. sadrži „Predložak informativnog obrasca o kontroli pristupa“ koji se može prilagoditi i koristiti u vašem poduzeću).

**Informativni obrazac o kontroli pristupa treba sadržavati sljedeće podatke:**

* Datum pripreme
* Opis robe/ tehnologije (uključuje klasifikacijski broj robe (CCN), ako je primjenjivo)
* Organizacija/odjel/jedinica
* Opis informacije/tehnologije
* Prostorna lokacija (lokacije) kontroliranih informacija/tehnologije
* Odgovarajući zahtjevi i ograničenja strateške kontrole trgovine
* Pojedinci ovlašteni za pristup kontroliranim informacijama/tehnologiji
* Mjere vezane uz prostornu/elektroničku sigurnost/kontrolu pristupa koje su provedene da bi se spriječio neovlašteni pristup
* Gdje prijaviti kršenja kontrole pristupa

**Prije razrade plana kontrole pristupa vaše bi poduzeće trebalo odgovoriti na sljedeća pitanja:**

1. S obzirom na inventar proizvoda, koji strani državljani imaju pristup srodnoj tehnologiji ili informacijama u vezi s dizajnom, razvojem, proizvodnjom ili „uporabom” te robe. (Ovo ne uključuje osnovna istraživanja ili javno dostupne informacije vezane uz proizvod).
2. Da li strani državljani:

* imaju pristup istraživanju, informacijama ili tehnologiji izvan okvira projekata na kojima rade?
* sudjeluju u nekoliko projekata istovremeno?
* dijele ili integriraju istraživanja koje provode izvan vašeg poduzeća?

1. Navedite načine putem kojih zaprimate/prenosite kontrolirane "tehničke podatke" u odnosu sa stranim državljanima
2. Koristi li vaše poduzeće mjere informacijske sigurnosti koje sprečavaju strane državljane da ostvare pristup kontroliranoj tehnologiji? Ako je odgovor potvrdan, opišite.
3. Ima li vaše poduzeće bilo kakve mjere prostorne sigurnosti koje stranim državljanima onemogućuju pristup kontroliranoj tehnologiji? Ako je odgovor potvrdan, opišite.

1. Prilagođeno prema "Compliance Guidelines: How to Build an Effective Export Management and Compliance Program and Manual“, SAD Ministarstvo trgovine, Agencija za industriju i sigurnost (BIS), Ured za usluge izvoza, Sektor za upravljanje izvozom i usklađivanje, studeni 2013. [↑](#endnote-ref-1)